समय वित्दै जान लाग्यो । समयचक्रसँगै मैले पनि उनीहरुकै छनोटकी केटी निशासँग विवाह गरें । शिवजीतको छोरा जन्मियो । शिवजीत र प्रमिलाको खुसीको सिमा रहेन । मैले पनि छोराको अनुहार हेरें । काटिकुटी मेरै जस्तो थियो । दुनियाँका नजरमा शिवजीतको छोरा कहलिए पनि यथार्थताको ज्ञान भएको मेरो नजरमा उ मेरो वंश थियो । त्यसैले मलाई उस्को अनुहार हेर्दा अपुर्व आत्मतृप्ति भयो; जस्को सुख अवर्णनीय थियो । यस्तो अनुभव जीवनमा मलाई पहिलो पटक भयो ।
